Vegan diet for pregnancy | Health24
Goeiemiddag, wat is Dr se opinie oor ''n vegan leefstyl terwyl mens verwagtend is? Ek het bietjie navorsing gedoen en het ondervind dat B12 baie belangrik is vir prenatale ontwikkeling (veral vir die brein). Wat kan gebeur as die ongebore kind nie vleis inkry gedurende ontwikkeling nie? Is daar al studies wat bewys dat kinders meer gesond gebore raak met behulp van ''n vegan leefstyl?
Aangesien dit goeie beplanning en toewyding verg om korrek as vegan te eet wanneer mens swanger is, sal ek graag aanraai dat jy 'n geregistreerde dieetkundige spreek. Besoek die Assosiasie vir Dieetkunde in SA se Webwerf by: www.dietetics.co.za en klik op 'Private Practising' om 'n dieetkundige in jou gebied te vind. V vegandiëte moet gewoonlik met vitamien B12, yster, sink, kalsium, 'n bron van omega-3 (soos flakssaadolie)en soms ook proteïen aangevul word, tydens swangerskap. Dit is dus beter as 'n geregistreerde dieetkundige jou huidige dieet nagaan en dan aanbevelings maak oor watter aanvullings of addisionele kosse jy sal nodig hê om te verseker dat jy en die komende baba albei voldoende voedingstowwe inneem om gesond te bly en dat die baba normaal ontwikkel.
Dit is nie nodig om spesifiek vleis te eet tydens swangerskap nie, solank as wat mens 'n goeie beskikbare bron van yster en sink inneem (bv. eiergeel, peulgroente, heelgrane, of 'n aanvulling). Sommige vrouens gebruik melk, suiwelprodukte en eiers tydens swangerskap en laktasie.
Die dieetkundige sal wel vir jou 'n spesifieke dieetvoorskrif kan uitwerk wat aan al die behoeftes voldoen en tog bly by die vegandieet.